Griekwastad-moorde: Media mag dalk nie hoor oor Marthella se nadoodse ondersoek | Maroela Media
Die beskuldigde in die hof saam met sy prokureur. Foto: Lani Fouché / Central Media Group
OFM-nuus het 12:00 berig Hannes Cloete, die staatsaanklaer, het aan verslaggewers gesê die versoek is ter wille van die waardigheid van die oorblywende familielede.
Verslaggewers het egter die versoek teengestaan en gesê dat hulle tot dusver in 'n verantwoordelike manier mediadekking gegee het.
Regter Frans Kgomo sal later besluit of die media teenwoordig mag wees wanneer twee dokters oor die nadoodse ondersoek getuig.
Intussen sal Paul Botha, 'n buurman van die Steenkamps, voortgaan met sy getuienis.
Die hof hoor tans getuienis aan in die hofsaak van 'n 17-jarige seun wat van die moorde op Deon Steenkamp (44), sy vrou Christelle (43) en hul dogter Marthella (14) verdink word. Hulle is op 6 April 2012 op die plaas doodgeskiet.